***Åsted Norge*** er et norsk tv-program om kriminalitet som har gått direkte på TV 2 siden 2016. Programmet ledes av TV 2s kriminaljournalist Jens Christian Nørve. I studio har han med seg et fast ekspertpanel bestående av advokat Kristin Fagerheim Hammervik, etterforsker Asbjørn Hansen, tidligere etterforskningsleder Jørn Lier Horst og politioverbetjent Rune Utne Reitan fra Kripos. Programmet produseres av Mastiff. 

*Åsted Norge* er et program der seerne kan hjelpe politiet med å oppklare uløste kriminalsaker. Over 100 personer er tatt etter å ha vært etterlyst i programmet og politiet har gjenopptatt etterforskningen i flere drapssaker etter tips fra seerne. Høsten 2016 sendte *Åsted Norge* flere reportasjer om drapet på Trude Espås i Geiranger i 1996. Politiet fikk inn over 100 tips og gjenopptok etterforskningen av den uløste drapssaken.  Høsten 2019 klarte redaksjonen i *Åsted Norge* å løse et 29 år gammelt mysterium som politiet aldri klarte å løse. Ingrid ble som nyfødt lagt i en søppelcontainer i Oslo. Gjennom undersøkende journalistikk og ved hjelp av slektsforskning og DNA klarte journalistene å finne Ingrids biologiske mor og Ingrid fikk svar på hvorfor hun ble lagt i containeren.  *Åsted Norge* tar også seerne med bak sperrebåndene og gir et innblikk i hvordan politiet jobber. Mens programmet er på luften tar studenter fra Politihøgskolen i mot tips fra seerne. 

I snitt ser 600 000 personer Åsted Norge hver uke. I sin åttende sesong, høsten 2019, satte *Åsted Norge* flere rekorder og hadde fem sendinger med over 700 000 seere.  Den mest sette sendingen var mandag 4. november som hadde 816 000 seere (total screen rating). Høsten 2020 er tv-programmet inne i sin tiende sesong, og 16. november 2020 ble program nummer 100 sendt. 

*Åsted Norge* vant Gullruten 2017 i kategorien beste nyhetssending eller aktualitetsprogram. Programmet ble nominert i samme klasse under Gullruten 2019 og Gullruten 2022. I 2020 ble *Åsted Norge* nominert til to Gullruten-priser, årets tv-øyeblikk og beste tv-dokumentar, for episoden *Babyen i containeren*.

Medvirkende
-----------

* Morten Drægni, politioverbetjent, sesong 1 og 2
* Sol Elden, panelvikar
* Ellen Holager Andenæs, panelvikar
* Jørn Lier Horst, panelvikar, fast ekspert fra sesong 12
* Asbjørn Hansen, ekspertkommentator, sesong 1-11
* Cathrine Fossum, vikarierende programleder
* Tale Maria Krohn Engvik, gjesteopptreden
* Hedvig Montgomery, gjesteopptreden
* Hanne Kristin Rohde, fast ekspert sesong 1–12
* John Christian Elden, fast ekspert sesong 1–12

Referanser
----------

1. ↑  «Knallstart for Åsted Norge på TV 2 - TV 2». *web.archive.org*. 12. mars 2016. Archived from the original on 12. mars 2016. Besøkt 23. juli 2019. CS1-vedlikehold: Uheldig URL (link)
2. ↑  Hauger, Knut Kristian. «Runder 100 programmer med Åsted Norge - over 100 personer identifisert og tatt». *kampanje.com*. Besøkt 17. november 2020.
3. ↑  AS, TV 2. «Gjenopptar drapsetterforskningen etter tipsflom i Espås-saken». *TV 2*. Besøkt 23. juli 2019.
4. ↑  «Kapittel 9: Josefine - babyen i containeren». *TV 2 Spesialer*. Besøkt 8. februar 2020. [*død lenke*]
5. ↑  Hauger, Knut Kristian. «Runder 100 programmer med Åsted Norge - over 100 personer identifisert og tatt». *kampanje.com*. Besøkt 17. november 2020.
6. ↑  Jerijervi, Dag Robert. ««Åsted Norge» setter ny seerrekord i sin åttende sesong: - Har truffet en nerve». *kampanje.com*. Besøkt 8. februar 2020.
7. ↑  «Rørt Leo vant sin første Gullrute-pris». *nrk.no*. 13. mai 2017. Besøkt 1. mai 2022.
8. ↑  «Vinnere av Gullruten 2019». *nrk.no*. 11. mai 2019. Besøkt 1. mai 2022.
9. ↑  «Trippelnominasjon til Steenstrup: – Det er fantastisk». *nrk.no*. 27. april 2022. Besøkt 1. mai 2022.
10. ↑  «Klart for Gullruten-fest – her er alle de nominerte». *kampanje.no*. 3. juni 2020. Besøkt 1. mai 2022.

Eksterne lenker
---------------

* *Artikkelen har ingen egenskaper for filmdatabaser i Wikidata*